Կիսակառույց շենքի վեցերորդ հարկում աշխատող վարպետը ցանկացավ առաջին հարկում աշխատող բանվորին կանչել, սակայն շինարարության աղմուկի պատճառով վերջինս նրան չէր լսում: Բանվորի ուշադրությունը գրավելու համար վարպետը որոշեց մեկ ռուբլիանոց մետաղադրամ գցել, որն ուղիղ բանվորի ոտքերի տակ ընկավ: Վարպետը սպասում էր, որ բանվորը գոնե վերև կնայի, որպեսզի տեսնի, թե փողը որտեղից ընկավ, բայց նա այն լուռ գրպանը դրեց և շարունակեց աշխատել: Իսկ քանի որ վարպետին շատ էր անհրաժեշտ նրա ուշադրությունը գրավել, ապա նա շարունակեց փող նետել ներքև: Նախ տասը ռուբլի նետեց, հետո՝ հարյուր, բայց ամեն անգամ բանվորը գումարը գրպանն էր դնում և շարունակում աշխատել: Վարպետը բարկացավ ու մի փոքր քար նետեց ցած, որն էլ ուղիղ բանվորի գլխին ընկավ, և այդ ժամանակ նա վերջապես գլուխը բարձրացրեց ու տեսավ վարպետին…